# lav4e РЕПУБЛИКА БЪЛГАРИЯ

# Министерство на земеделието

Областна дирекция „Земеделие”- гр.Монтана

**ДО**

**ПОЛЗВАТЕЛИТЕ НА ЗЕМЕДЕЛСКИ ЗЕМИ**

**ПО ЧЛ.37В, АЛ.3,Т.2,**

**ЧЛ.37Ж, АЛ.5**

**ОТ ЗСПЗЗ**

**УВАЖАЕМИ ГОСПОЖИ И ГОСПОДА,**

Съгласно разпоредбата на чл. 37в, ал. 7 от Закона за собствеността и ползването на земеделските земи (ЗСПЗЗ) „Ползвател на земеделски земи, на който със заповедта по ал. 4 са определени земите по ал. 3, т. 2, внася по сметка за чужди средства на съответната областна дирекция „Земеделие” сума в размер на средното годишно рентно плащане за землището в срок до три месеца от публикуване на заповедта по ал. 4”. В чл. 37в, ал. 7, изр. трето ЗСПЗЗ е посочено, че за ползвателите, които не са заплатили сумите за ползваните земи по ал. 3, т. 2 съгласно заповедта по ал. 4, директорът на областната дирекция „Земеделие” издава заповед за заплащане на трикратния размер на средното годишно рентно плащане за землището.

Съгласно чл. 37ж, ал. 5 от ЗСПЗЗ „Площта на имоти с начин на трайно ползване пасища, мери и ливади, за които няма сключени договори и не са подадени декларации по чл. 37б, ал. 1, с изключение на имотите от държавния и общинския поземлен фонд, се разпределя със споразумението между лицата по ал. 1. В чл. 37ж, ал. 12 от ЗСПЗЗ е посочено, че „Лице по ал. 1, на което със заповедта по ал. 11 са определени площи по ал. 5, внася по сметка за чужди средства на съответната областна дирекция "Земеделие" сума в размер на средното годишно рентно плащане за землището в едномесечен срок от публикуване на заповедта, като чл. 37в, ал. 7 се прилага съответно”.

**В тази връзка Областна дирекция „Земеделие” гр.Монтана извършва проверка на всички лица, които имат задължения за имоти по чл. 37в, ал. 3, т. 2 от ЗСПЗЗ за стопанската 2022-2023 г., и за имоти по чл. 37ж, ал. 5 от ЗСПЗЗ за календарната 2023 г. – т. нар. „бели петна”, въз основа на която е започната процедура по издаване на заповеди за определяне на трикратен размер на дължимите суми по съответните заповеди, по които не е извършено плащане в тримесечния, съответно в едномесечния срок от влизането им в сила.**

**д-р виолета гергова /п/**

***Директор на ОД „Земеделие” Монтана***

31.01.2023 г.